19.4.2023.
LV
Eiropas Savienības Oficiālais Vēstnesis
L 104/35
IEZĪMĒŠANAS SISTĒMA
Pirmkārt, pieņem, ka darījumus veic ar nacionālo centrālo banku (NCB), izmantojot sistēmu, kurā pamatā esošie aktīvi iezīmēti katram darījumam.
Kā nodrošinājumu izmantoto aktīvu novērtēšanu veic katru dienu.
Riska kontroles sistēmu var raksturot šādi (sk. arī 2. tabulu):
1.
2022. gada 21. septembrī darījuma partneris veic nodrošinātu kreditēšanas darījumu ar NCB, kas saņem A aktīvu 50,6 milj. euro apjomā.
A aktīvs ir nodrošinātā obligācija, kam piešķirts 1. vai 2. kredītkvalitātes līmenis, ar fiksētas procentu likmes kuponu, kura dzēšanas termiņš ir 2026. gada 21. decembrī.
Tās atlikušais termiņš ir četri gadi, tāpēc nepieciešamais novērtējuma diskonts ir 2,5 %.
A aktīva tirgus cena attiecīgajā tirgū konkrētajā dienā ir 101,61 % (t.sk. uzkrātie kupona procentu maksājumi).
Darījuma partnerim jānodrošina A aktīvu apjoms, kas pēc 2,5 % novērtējuma diskonta atskaitīšanas pārsniedz piešķīruma summu 50 milj. euro.
Tādējādi darījuma partneris piegādā A aktīvu par nominālvērtību 50,6 milj. euro, kura diskontētā tirgus vērtība šajā dienā ir 50 129 294 euro.
2.
2022. gada 22. septembrī darījuma partneris iesaistās atpirkšanas līgumā ar NCB, kas nopērk 21 milj. euro vērtu A aktīvu (tirgus cena – 101,21 %, vērtības samazinājums – 2,5 %) un 25 milj. euro vērtu B aktīvu (tirgus cena – 98,62 %).
B aktīvs ir centrālās valdības obligācija ar mainīgas procentu likmes kupona maksājumiem, kam piešķirts 1. vai 2. kredītkvalitātes līmenis un piemērots 1,5 % novērtējuma diskonts.
Diskontētā A aktīva un B aktīva tirgus vērtība šajā dienā ir 45 007 923 euro un tādējādi pārsniedz pieprasīto summu – 45 000 000 euro.
3.
2022. gada 22. septembrī tiek pārvērtēti 2022. gada 21. septembrī sāktās galvenās refinansēšanas operācijas pamatā esošie aktīvi.
A aktīva tirgus cena ir 101,21 %, bet diskontētā tirgus vērtība joprojām nepārsniedz augstākā un zemākā kontrolsliekšņa summas.
Tāpēc sākotnējais darījuma nodrošinājums tiek uzskatīts par pietiekamu, lai segtu gan sākotnēji nodrošināto līdzekļu summu, gan uzkrātos procentus 1 736 euro apjomā.
4.
Pēc pārvērtēšanas 2022. gada 23. septembrī A aktīva tirgus cena ir 99,50 % un B aktīva – 97,95 %.
2022. gada 21. septembrī uzsāktās refinansēšanas pamatdarbības uzkrātie procenti ir 3 472 euro un 1 563 euro – 2022. gada 22. septembrī sāktajai ilgāka termiņa refinansēšanas darbībai.
Tādējādi A aktīva diskontētā tirgus vērtība pirmajā darījumā kļuvusi mazāka nekā darījuma summa, kurai nepieciešams nodrošinājums (t.i., nodrošinātie līdzekļi plus uzkrātie procenti; 915 147 euro), un arī mazāka nekā zemākā kontrolsliekšņa summa – 49 753 455 euro.
Darījuma partneris nodod A aktīvu 950 000 euro nominālvērtībā, kas pēc 2,5 % novērtējuma diskonta atskaitīšanas no 99,50 % tirgus cenas atjauno trūkstošo darījuma nodrošinājumu.
NCB var pieprasīt papildu nodrošinājumu naudas līdzekļos, nevis vērtspapīros.
Papildu nodrošinājuma pieprasījums nepieciešams arī otrajā darījumā, jo tajā izmantoto pamatā esošo aktīvu diskontētā tirgus vērtība (44 492 813 euro) ir mazāka par zemāko kontrolsliekšņa summu (44 776 555 euro).
Tāpēc darījuma partneris nodrošina B aktīvu 550 000 euro apjomā ar diskontēto tirgus vērtību 530 644 euro.
5.
2022. gada 26. septembrī tiek pārvērtēti pamatā esošie aktīvi, un 2022. gada 21. un 22. septembrī veiktajiem darījumiem nav nepieciešams papildu nodrošinājums.
2022. gada 22. septembrī sāktās ilgtermiņa refinansēšanas operācijas pamatā esošo aktīvu pārvērtēšana 2022. gada 27. septembrī atklāj, ka šo aktīvu diskontētā tirgus vērtība pārsniedz augšējā kontrolsliekšņa summu, tāpēc darījuma partneris saņem atpakaļ no NCB B aktīvu 300 000 nominālvērtībā.
Ja NCB jāsamaksā darījuma partnerim saistībā ar otro darījumu radusies starpība, atsevišķos gadījumos šādu starpību varētu atskaitīt no starpības, kas darījuma partnerim jāmaksā NCB saistībā ar pirmo darījumu.
Tādējādi būtu tikai viens starpības segšanas norēķins.
6.
2022. gada 28. septembrī darījuma partneris atmaksā 2022. gada 21. septembrī sāktās galvenās refinansēšanas operācijas rezultātā nodrošinātos līdzekļus, t. sk. uzkrātos procentus 12 153 euro apjomā.
NCB nodod atpakaļ A aktīvu 51 550 000 euro nominālvērtībā.